Терроризмэм пэщIэтынымкIэ зэкъуэтыныгъэм и махуэм екIуэкIа республикэпсо пэкIум къыщащта резолюцэр - АДЫГЭ ПСАЛЪЭ - ФИФI ФЫМЫГЪЭПУД, ФИ IЕЙ ФЫМЫГЪЭПЩКIУ\n« Студентхэм яхуозэ\nИндие Республикэр »\nТерроризмэм пэщIэтынымкIэ зэкъуэтыныгъэм и махуэм екIуэкIа республикэпсо пэкIум къыщащта резолюцэр\nДэ, Терроризмэм пэщIэтынымкIэ зэкъуэтыныгъэм и махуэм екIуэкIа республикэпсо пэкIум хэтахэр, дыщIызэхуэсар щIэпхъаджагъэ ямылэжьыным щIэбэн къарухэм я телъхьэу дызэрыщытыр, дунейм къыщыхъу гузэвэгъуэхэм дызэригъэгузавэр жытIэну аращ.\nКъэбэрдей-Балъкъэрым щыпсэухэм я щхьэкIэ ягъэунэ хуащ терроризмэм и гущIэгъуншагъэр. ЦIыху щэ бжыгъэхэр (абыхэм цIыху мамырхэри яхэту), хабзэхъумэ IэнатIэхэм, къэрал, дин IуэхущIапIэхэм я лэжьакIуэ куэд террорым хэкIуэдащ.\nЩIыналъэр мамыру щытыным зи гъащIэ щIэзытахэр зэи тщыгъупщэ хъунукъым. ФIыщIэ ин яхудощI лIыгъэ зыхэлъ апхуэдэ бынхэр зыпIа, зыгъэса адэ-анэхэм.\nДуней псор егъэгулэз терроризмэм. Ди къэралым зэ къуигъэуващ дунейпсо терроризмэм пэщIэтхэр. Абы и лъэныкъуэкIэ УФ-м и Президент Путин Владимир иубзыхуа Iуэху бгъэдыхьэкIэм дрителъхьэщ. Апхуэдэуи КъБР-м и Iэтащхьэ КIуэкIуэ Юрий дыдоIыгъ Къэбэрдей-Балъкъэрым и щIыналъэм терроррэ залымыгъэрэ щымыIэным теухуауэ иригъэкIуэкI лэжьыгъэр.\nНобэ Къэбэрдей-Балъкъэрыр мамыру мэпсэу. ЦIыхухэр шынэжыркъым, къэралым ахэр зэрихъумэр зыхащIэри.\nАбы къыхэкIкIэ дэ, республикэпсо пэкIум хэтхэм, мыпхуэдэ резолюцэ къыдощтэ:\nТерроризмэрэ цIыхум залымыгъэ езых нэгъуэщI къарурэ щымыIэну дыхуейщ!\nКъэбэрдей-Балъкъэрым и къэкIуэнур мамыру щытын папщIэ, дэтхэнэри къыхудоджэ терроризмэм пэщIэтынымкIэ зы къарууэ дызэкъуэувэну.\nРеспубликэм шынагъуэншагъэр къыщызэзыгъэпэщ хабзэхъумэ IэнатIэхэм я лэжьакIуэхэм фIыщIэ яхудощI. ДяпэкIи щIэпхъаджащIэхэмрэ ахэр зыгъэхьэзырхэмрэ быдэу япэщIэтыну дыщогугъ.\nЗыри хуиткъым ди Къэбэрдей-Балъкъэр щIыналъэм и мамырыгъэм зэран хуэхъуну!\n«Мир дому твоему!» Къэбэрдей-Балъкъэр\nжылагъуэзэгухьэныгъэм и унафэщI.